Industrial electro

H **electro-industrial** είναι είδος μουσικής που προέκυψε από την βιομηχανική μουσική στις αρχές της δεκαετίας του 1980. Ενώ η EBM (electronic body music) έχει μια μινιμαλιστική δομή και καθαρή παραγωγή, η electro-industrial τείνει να έχει έναν πιο σκληρό, πολύπλοκο και πολυεπίπεδο ήχο με περισσότερο πειραματική προσέγγιση. Το στυλ ξεκίνησε από τους Skinny Puppy, Front Line Assembly και άλλες ομάδες από τον Καναδά και τη Μπενελούξ. Στις αρχές της δεκαετίας του 1990, το στυλ γέννησε το dark electro, και στα μέσα / τέλη της δεκαετίας του '90, την aggrotech. Η βάση των οπαδών του είδους συνδέεται με την υποκουλτούρα των rivethead. 

## Χαρακτηριστικά
Αφότου το EBM κίνημα έσβησε στις αρχές της δεκαετίας του 1990, η electro-industrial απέκτησε όλο και μεγαλύτερη δημοτικότητα στη διεθνή σκηνή club. Σε αντίθεση με το άμεσο ύφος της EBM, η electro-industrial χρησιμοποίησε βαρύτερα beats και βραχνά, παραμορφωμένα, ή ψηφιοποιημένα φωνητικά. Σε αντίθεση με το industrial rock, τα electro-industrial σχήματα ως επί το πλείστον αποφεύγουν να χρησιμοποιούν κιθάρες, εκτός από τους Skinny Puppy, οι οποίοι χρησιμοποίησαν στοιχεία ηλεκτρικής κιθάρας από τα μέσα της δεκαετίας του '80 σε τραγούδια όπως το "Testure" ή το "Dig It".

H electro-industrial αντιπροσωπεύτηκε από συγκροτήματα των 80s όπως SPK, Die Form, Borghesia, Klinik, Skinny Puppy και Front Line Assembly. 

Εξέχoντα electro-industrial σχήματα της δεκαετίας του 1990 περιλαμβάνουν τους Mentallo and the Fixer, Yeht Mae, Velvet Acid Christ, και Pulse Legion (U.S.); Numb και Decoded Feedback (Canada); X Marks the Pedwalk, Plastic Noise Experience, Wumpscut, Haujobb, Forma Tadre, KMFDM, και Putrefy Factor 7 (Germany); Leæther Strip (Denmark); και στις αρχές τους οι Hocico, Cenobita και Amduscia από το Μεξικό.

Από τα μέσα του 90 κάποια συγκροτήματα electro-industrial ξεκίνησαν να χρησιμοποιούν κιθάρες και θεωρήθηκαν industrial metal, άλλοι όπως οι Skinny Puppy, Download, Gridlock και Haujobb, έχουν υιοθετήσει στοιχεία από άλλα είδη ηλεκτρονικής μουσικής όπως drum and bass, IDM, glitch και άλλα.

## Εννοιολογικά Θέματα
Οι μουσικοί της Electro-industrial τείνουν να παρουσιάζουν θέματα ελέγχου, δυστοπίας και επιστημονικής φαντασίας. Παίρνουν πολλές φορές έμπνευση από ταινίες τρόμου, συμπεριλαμβανομένων του *[[Ο Εξορκιστής|The Exorcist]]* και των έργων του Ρόμαν Πολάνσκι και των ταινιών επιστημονικής φαντασίας *[[Blade Runner]]* και *[[Alien]]*. 

## Παράγωγα

### Dark electro
Το Dark electro είναι ένα παρόμοιο στυλ, που αναπτύχθηκε στις αρχές της δεκαετίας του 1990 στην Κεντρική Ευρώπη. Ο όρος περιγράφει σχήματα όπως οι yelworC και οι Effect Placebo και χρησιμοποιήθηκε για πρώτη φορά τον Δεκέμβριο του 1992 με την ανακοίνωση του δίσκου *Brainstorming*, το ντεμπούτο των yelworC. Το στυλ εμπνεύστηκε από τη μουσική των The Klinik και Skinny Puppy. Οι συνθέσεις περιλάμβαναν ήχους φρίκης, και βογκητά ή παραμορφωμένα φωνητικά. Oι yelworC ήταν ένα μουσικό γκρουπ από το Μόναχο που σχηματίστηκε το 1987. Έθεσαν τα θεμέλια του κινήματος στις αρχές της δεκαετίας του 1990 και ήταν οι πρώτοι καλλιτέχνες της γερμανικής δισκογραφικής Celtic Circle Productions. Κατά τα επόμενα έτη, το σκοτεινό electro εκτοπίστηκε από είδη επηρεασμένα από το techno στυλ, όπως τα είδη aggrotech και futurepop. Άλλα συγκροτήματα του είδους είναι οι Das Ich, amGod, Nurgul Jones, Trial, πρώιμοι Evil's Toy, Mortal Constraint, Arcana Obscura, Splatter Squall, Seven Trees, Tri-State, GGFH (*[[Disease]]*), και Ice Ages. 

### Aggrotech
μικρογραφία| Η γερμανική μπάντα Aggrotech Centhron στο e-tropolis 2013, ΒερολίνοΗ Aggrotech (επίσης γνωστό ως **hellektro**) είναι μια μορφή electro-industrial με ισχυρή επιρροή από hardstyle / hardtrance και άλλα σύγχρονα είδη ηλεκτρονικής μουσικής (μποτόμπασα techno και ήχους από ταλαντωτές, ειδικά Supersaw από το Roland JP-8000) που πρωτοεμφανίστηκε στα μέσα της δεκαετίας του '90. 

Η Aggrotech χρησιμοποιεί επιθετικούς ρυθμούς, χαρακτηριστικές μελωδίες από συνθεσάιζερ και στίχους με σκοτεινό περιεχόμενο. Συχνά, τα φωνητικά παραμορφώνονται και γίνεται σε αυτά αλλοίωση τόνου ώστε να ακούγονται ρομποτικά ή παρασιτικά, ενώ χρησιμοποιούνται επίσης  και άλλα εφέ παραμόρφωσης. Aggrotech μουσικοί είναι οι: AciDrome, Aesthetic Perfection, Agonoize, Alien Vampires, Amduscia, Bestias De Asalto, Cenobita, Chiasm, Die Sektor, Combichrist, Dark Liner, Das Ich, Dawn of Ashes, Detroit Diesel, Dulce Liquido, DYM, Feindflug, Flesh Field, Front Line Assembly, Funker Vogt, God Module, Grendel, Hocico, iVardensphere, Nachtmahr, Machine Sonata, Panic Lift, Psyclon Nine, Reaper, Suicide Commando, Tactical Sekt, Tamtrum, The Retrosic, Ritual Aesthetic, Unter Null, Virtual Embrace, X-Fusion, X-RX και άλλοι.

## Δείτε επίσης
* Κατάλογος μουσικών φεστιβάλ industrial 

## Παραπομπές


Κατηγορία:Industrial
Κατηγορία:Μουσικά είδη